Aðaltvímenningi Briddsfélags Borgarfjarðar lauk á mánudaginn . Eftir harða keppni voru það Jón formaður Eyjólfsson og Baldur Björnsson sem sigruðu með samtals 1752 stigum . Í öðru sæti urðu Sveinbjörn Eyjólfsson og Lárus Birgisson með 1694 stig . Borgnesingar röðuðu sér síðan í þrjú næstu sætin . Stefán Kalmansson og Sigurður Már Einarsson voru þriðju með 1667 , Jón H Einarsson og Unnsteinn Arason fjórðu með 1647 og Dóra Axelsdóttir og Rúnar Ragnarsson fimmtu með 1634 . Föstudagur 11. desember verður spilaður auka - jólasveinatvímenningur á skemmtistaðnum B57 í Borgarnesi . Mánudaginn 14. desember verður léttur tvímenningur í Logalandi en föstudaginn 18. desember verður árlegur Jólasveinatvímenningur spilaður í Logalandi . Þar verður ekki skilyrði að mæta með makker . Öll spilakvöld hefjast klukkan 20:00 .